Starten på 2019 bliver en blæsende affære med vindstød op til stormstyrke ved kysterne i Nordjylland.

2019 bliver ikke kun sat i gang med fyrværkeri i alle regnbuens farver, champagne og kransekage. Natten til den 1. januar kommer der nemlig et kraftigt blæsevejr indover Nordjylland. I løbet af natten vil vinden tage til, og ved kysterne vil man kunne mærke vindstød af stormstyrke. Generelt vil man i hele Nordjylland kunne mærke vinden rive i tøjet og raketterne, når vi tager hul på det nye år. Vindstyrken vil i det meste af Nordjylland ligge omkring 20 meter i sekundet, når 2018 bliver til 2019. Det oplyser DMI på deres hjemmeside.